***ԲԵՌՆԱՓՈԽԱԴՐՄԱՆ ՊԱՅՄԱՆԱԳԻՐ N***

ք. Երևան « » 20 թ.

« » ՍՊ ընկերությունը (այսուհետ` Ստացող), ի դեմս ընկերության տնօրեն \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ի, ով գործում է ընկերության կանոնադրության հիման վրա, մի կողմից, և « » ՍՊ ընկերությունը (այսուհետ` Փոխադրող), ի դեմս ընկերության տնօրեն \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ի, ով գործում է ընկերության կանոնադրության հիման վրա, մյուս կողմից (միասին հիշատակվելու դեպքում՝ Կողմեր, առանձին՝ Կողմ), կնքեցին սույն պայմանագիրը (այսուհետ նաև` Պայմանագիր) հետևյալի մասին.

**1. ՊԱՅՄԱՆԱԳՐԻ ԱՌԱՐԿԱՆ**

1.1. Սույն պայմանագրով Փոխադրողը պարտավորվում է Ստացողի կողմից իրեն վստահված սույն պայմանագրի 1.2 կետով որոշված բեռը հասցնել սույն պայմանագրի 1.4 կետում նշված վայր և այն հանձնել Ստացողին, իսկ Ստացողը պարտավորվում է վճարել բեռի փոխադրման համար սահմանված վարձը:

1.2. Սույն պայմանագրի համաձայն՝ բեռ է համարվում Փոխադրողի կողմից ներկայացված համապատասխան հաշվարկային փաստաթղթով (այսուհետ՝ Հաշիվ) նշված բեռը (այսուհետ՝ Բեռ):

1.3. Սույն պայմանագրի իմաստով Բեռի Բարձման վայրը որոշվում է ըստ Հաշվի:

1.4. Սույն պայմանագրով Բեռի Հանձնման վայր է համարվում Հաշվով նշված վայրը:

1.5. Բեռնափոխադրման համար Փոխադրողին տրվում է մինչև 15 (տասնհինգ) աշխատանքային օր ժամկետ՝ Ստացողի կողմից Բեռի բարձման և/կամ բեռնափոխադրման համար անհրաժեշտ այլ փաստաթղթերի ստացման պահից սկսած: Նշված ժամկետը կարող է երկարաձգվել՝ պայմանավորված տրանզիտ երկրում կորոնավիրուսային նոր հիվանդության (COVID-19) համավարակով պայմանավորված կիրառված սահմանափակումներով և/ կամ տարանցիկ փոխադրման մաքսային ձևակերպումների օբյեկտիվ ուշացումներով (Փոխադրողի կամքից անկախ հանգամանքներ):

**2. ԿՈՂՄԵՐԻ ԻՐԱՎՈՒՆՔՆԵՐԸ ԵՎ ՊԱՐՏԱԿԱՆՈՒԹՅՈՒՆՆԵՐԸ**

*2.1. Փոխադրողը պարտավոր է*՝

2.1.1. փոխադրման հայտը ստանալուց հետո 3 (երեք) աշխատանքային օրվա ընթացքում տրամադրել տրանսպորտային միջոց (այսուհետ՝ Տրանսորտային միջոց կամ ՏՄ), որի տվյալներն են՝ մակնիշը՝ \_\_\_\_\_\_\_\_\_\_\_\_\_\_\_\_\_\_, թափքի տեսակը՝ սառնարան, տիպը՝ բեռնատար, հաշվառման համարանիշը՝ \_\_\_\_\_\_\_\_\_\_\_\_\_\_\_\_\_\_\_, թողարկման տարեթիվը՝ \_\_\_\_\_\_\_\_\_․

2.1.2. Տրանսորտային միջոցը Ստացողին տրամադրել Բեռի փոխադրման համար պիտանի ու սարքին վիճակում․

2.1.3. Բեռը հասցնել Նշանակման վայր և այն հանձնել Ստացողին ոչ ուշ, քան սույն պայմանագրի 1.5 կետով նշված ժամկետը:

*2.2. Ստացողը պարտավոր է`*

2.2.1. մինչև բեռնափոխադրումը սկսելը Փոխադրողին տրամադրել Բեռի ձեռքբերումը հավաստող փաստաթուղթ՝ բնօրինակով կամ սկանավորված տարբերակով՝ որպես Բեռն ուղեկցող փաստաթուղթ․

2.2.2. որպես Բեռն ուղեկցող փաստաթուղթ՝ մինչև բեռնափոխադրումը սկսելը Փոխադրողին տրամադրել ստացման երկրի մաքսային սահմանը Բեռի հատման համար ստացման երկրի օրենսդրությամբ նախատեսված բոլոր անհրաժեշտ փաստաթղթերը (թույլտվություն, սերտիֆիկատ և այլն), եթե այդպիսիք պահանջվում են:

*2.3. Ստացողն իրավունք ունի՝*

2.3.1. հրաժարվել Բեռի փոխադրման համար ոչ պիտանի Տրանսպորտային միջոցից:

2.3.2. Բեռի փոխադրման ընթացքում իրականացնել Բեռի փոխադրման ուղեկցում:

2.3.3. պահանջել պահպանել սույն պայմանագրի 1.5 կետով սահմանված ժամկետը:

**3. ՊԱՅՄԱՆԱԳՐԻ ԳԻՆԸ ԵՎ ՀԱՇՎԱՐԿՄԱՆ ԿԱՐԳԸ**

3.1. Սույն պայմանագրով Փոխադրման գինը որոշվում է նախապես՝ Կողմերի փոխադարձ համաձայնությամբ, որն արտացոլվելու է Փոխադրողի կողմից ներկայացված Հաշվով․ վերջինս հանդիսանում է սույն պայմանագրի անբաժանելի մասը:

3.2. Ստացողը սույն պայմանագրի 3.1 կետով որոշված վարձը վճարում է 100% կանխավճարի տեսքով մինչև Տրանսպորտային միջոցը Բեռի Բարձման վայրը ներկայացնելը:

**4. ԿՈՂՄԵՐԻ ՊԱՏԱՍԽԱՆԱՏՎՈՒԹՅՈՒՆԸ**

 4.1. Կողմերը սույն պայմանագրով սահմանված պարտավորությունների չկատարման կամ ոչ պատշաճ կատարման համար պատասխանատվություն են կրում օրենքով և սույն պայմանագրով սահմանված կարգով:

4.2. Կողմերն ազատվում են Տրանսպորտային միջոցը չտրամադրելու կամ տրամադրված Տրանսպորտային միջոցը չօգտագործելու համար պատասխանատվությունից, եթե դա տեղի է ունեցել`

4.2.1. անհաղթահարելի ուժի (հրդեհներ, ջրհեղեղներ, տարանցիկ փոխադրման երկրի իրավասու մարմնի իրավական ակտ և այլն) ազդեցության հետևանքով (ՖՈՐՍ-ՄԱԺՈՐ).

4.2.2. օրենքով սահմանված այլ դեպքերում:

4.3. Փոխադրողը պատասխանատվություն է կրում Բեռի կորստի, պակասորդի, վնասվածքի համար, որը տեղի է ունեցել այն փոխադրման համար ընդունելուց հետո, մինչև Բեռը Ստացողին հանձնելը, եթե չի ապացուցում, որ դրանք տեղի են ունեցել այնպիսի հանգամանքներում, որոնք Փոխադրողը չէր կարող կանխել, և որոնց վերացնելը իրենից կախված չէր:

4.4. Բեռի փոխադրման ժամանակ պատճառված վնասը Փոխադրողը հատուցում է`

4.4.1. Բեռի կորստի կամ պակասորդի դեպքում` կորած կամ պակասած Բեռի արժեքի չափով.

4.4.2. Բեռի վնասվածքի դեպքում` այն գումարի չափով, որով նվազել է դրա արժեքը, իսկ վնասված բեռի վերանորոգման անհնարինության դեպքում` դրա արժեքի չափով.

4.4.3. արժեքի հայտարարմամբ փոխադրման հանձնված Բեռի կորստի դեպքում` դրա հայտարարված արժեքի չափով: Ընդ որում, Բեռի արժեքը որոշվում է վաճառողի հաշիվներում նշված գնից, իսկ Հաշվում գնի վերաբերյալ պայմանի բացակայության դեպքում` այն գնից, որը համեմատելի հանգամանքներում սովորաբար գանձնվում է նույնանման ապրանքների համար:

4.5. Փոխադրողն ազատվում է պատասխանատվությունից Բեռի պակասորդի և (կամ) վնասվածքի համար, եթե՝

- Բեռի պակասորդը կամ վնասը առաջացել են Ստացողի անգործության և (կամ) Ստացողին վերաբերող այլ պատճառներով․

- Բեռի պակասորդը կամ վնասը առաջացել են Փոխադրման տվյալ տեսակին առանձնահատուկ բնական ազդեցությունների պատճառով:

4.6. Բեռի պահպանված չլինելու պատճառների մասին Փոխադրողի կազմած միակողմանի փաստաթղթերը վեճի դեպքում դատարանի կողմից ենթակա են գնահատման այդ հանգամանքները վկայող այլ փաստաթղթերի հետ միասին, որոնք կարող են հիմք ծառայել Փոխադրողի կամ Ստացողի պատասխանատվության համար:

**5. ՎԵՃԵՐԻ ԼՈՒԾՄԱՆ ԿԱՐԳԸ**

5.1. Կողմերի միջև ծագող՝ Պայմանագրի դրույթների մեկնաբանման և (կամ) կիրառման հետ կապված վեճերը կարգավորվում են, առաջին հերթին, բանակցություններ վարելու և խորհրդակցություններ անցկացնելու միջոցով:

5.2. Պայմանագրի 5.1 կետով նախատեսված կարգով համաձայնություն ձեռք չբերվելու դեպքում՝ վեճերը ենթակա են լուծման դատական կարգով։

**6. ԵԶՐԱՓԱԿԻՉ ԴՐՈՒՅԹՆԵՐ**

6.1. Սույն պայմանագիրն ուժի մեջ է մտնում երկկողմանի ստորագրման պահից և գործում է մինչև Կողմերից յուրաքանչյուրի ստանձնած պարտավորությունների ամբողջական կատարումը:

6.2. Սույն պայմանագիրը կարող է լուծվել Կողմերի համաձայնությամբ կամ միակողմանիորեն` նրանցից մեկի կողմից սույն պայմանագրով սահմանված որևէ պարտավորություն չկատարելու կամ ոչ պատշաճ կատարելու հետևանքով, եթե նման խախտումը կդիտվի որպես էական: Էական է դիտվում այն խախտումը, որը Կողմին զգալիորեն զրկում է հնարավորությունից ստանալու այն, ինչի ակնկալիքը նա ունի սույն պայմանագիրը կնքելիս:

6.3. Պայմանագրի միակողմանի լուծումը կատարվում է գրավոր, խախտող Կողմին այդ մասին 3 (երեք) օր առաջ տեղեկացնելով՝ նշելով էական խախտման բնույթը:

6.4. Սույն պայմանագրի ցանկացած փոփոխություն և լրացում հանդիսանում է սույն պայմանագրի անբաժանելի մասը և վավեր է, եթե կատարված է գրավոր, և ստորագրված Կողմերի լիազոր ներկայացուցիչների կողմից:

6.5. Սույն պայմանագիրը կազմված է հայերեն լեզվով, հավասարազոր իրավաբանական ուժ ունեցող 2 (երկու) օրինակից` յուրաքանչյուր կողմին մեկական օրինակ:

**7. ԿՈՂՄԵՐԻ ՎԱՎԵՐԱՊԱՅՄԱՆՆԵՐԸ ԵՎ ՍՏՈՐԱԳՐՈՒԹՅՈՒՆՆԵՐԸ**

|  |  |
| --- | --- |
| **ՍՏԱՑՈՂ** | **ՓՈԽԱԴՐՈՂ** |
| **Ընկերության անվանումը** | **Ընկերության անվանումը** |
| **Հասցե՝** | **Հասցե՝** |
| **ՀՎՀՀ՝** | **ՀՎՀՀ՝** |
| **Բանկ՝** | **Բանկ՝** |
| **Հ/Հ՝** | **Հ/Հ՝** |
| **Տնօրեն՝ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** **Կ․Տ․** | **Տնօրեն՝ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** **Կ․Տ․** |